**Behrang Safari** (persisk: بهرنگ صفری; født 9. februar 1985) er en iranskfødt svensk fotballspiller som spiller for Lunds SK.

Han har tidligere spilt for Malmö FF og RSC Anderlecht. Safari var også en del av Sveriges tropp under EM i fotball 2012.

Klubbkarriere
-------------

Safari kom til Sverige sammen med familien allerede i ung alder som følge av Iran–Irak-krigen. Han startet sin fotballkarriere hos Lunds SK i 1992 før han i 2001 ble hentet til juniorlaget hos Malmö FF.

### Malmö FF

Safari spilte seg oppover i systemet hos Malmö FF, og fikk sin førstelagsdebut i Allsvenskan i juli 2004. Han var med på å vinne Allsvenskan i sin første sesong, og etablerte seg deretter fast under den påfølgende sesongen. Frem til sommeren 2008 spilte han i underkant av 60 seriekamper og scoret to mål totalt for klubben.

### FC Basel

Den 15. juni 2008 ble det offentliggjort at Safari hadde blitt solgt fra Malmö FF til den sveitsiske klubben FC Basel og at han hadde skrevet under på en treårskontrakt med klubben. Han fikk sin debut for Basel i en seriekamp mot Grasshopper Club Zürich på St. Jakob-Park den 23. juli 2008 (1–0), og fikk sin første europacupkamp én uke senere da Basel spilte kvalifisering til Mesterligaen 2008/2009 borte mot IFK Göteborg på Ullevi. 

Hans første scoring for Basel kom i seriekampen hjemme mot BSC Young Boys den 7. februar 2010 (4–0), som også endte opp med å bli hans eneste seriemål for Basel. Han var med på å vinne både den sveitsiske serien og den sveitsiske cupen i 2010, og den sveitsiske serien for andre gang i 2011. Safari spilte totalt 94 seriekamper under sin tre år lange kontraktsperiode.

### RSC Anderlecht

Den 30. mai 2011 skrev han under på en treårskontrakt med den belgiske klubben RSC Anderlecht. Han fikk sin seriedebut for Anderlecht borte mot Oud-Heverlee Leuven den 29. juli 2011 (1–2), og spilte sin første europacupkamp i kvalifiseringen til UEFA Europa League 2011/12 borte mot tyrkiske Bursaspor den 18. august 2011.

Landslagskarriere
-----------------

Safari ble kalt opp til Sveriges herrelandslag til deres landslagsturné på tre kamper i januar 2008. Han spilte i alle kampene mot henholdsvis Costa Rica (1–0), USA (0–2) og Tyrkia (0–0). Safari spilte siden flere av Sveriges kamper under kvalifisering til EM i fotball 2012, og ble deretter tatt ut i den svenske troppen til EM i fotball 2012 i Polen og Ukraina av landslagstrener Erik Hamrén.

Meritter
--------

Malmö FF
* Allsvenskan (1): 2004

FC Basel
* Axpo Super League (2): 2009/2010 og 2010/2011
* Schweizer Cup (1): 2009/2010

RSC Anderlecht
* Jupiler Pro League (1): 2011/2012

Referanser
----------

1. ↑  Den förlorade sonen är åter.
2. ↑  FCB.ch – FCB verpflichtet mit Gelabert und Safari zwei neue Spieler Arkivert 5. april 2012 hos Wayback Machine. (Publisert 16. juni 2008, besøkt 11. juni 2012)
3. ↑  Goal.com – Swedish international Behrang Safari joins RSC Anderlecht on a three-year deal (Av Mitchell Grima. Publisert 31. mai 2011, besøkt 11. juni 2012)
4. ↑  UEFA.com – Bursaspor 1–2 Anderlecht (Besøkt 11. juni 2012)
5. ↑  Svenskfotboll.se – EM-truppen uttagen (Publisert 14. mai 2012, besøkt 6. juni 2012)

Eksterne lenker
---------------

* (en) Behrang Safari – FIFA Rediger på Wikidata

* (en) Behrang Safari – UEFA Rediger på Wikidata

* (en) Behrang Safari – Transfermarkt Rediger på Wikidata

* (en) Behrang Safari – national-football-teams.com Rediger på Wikidata

* (en) Behrang Safari – WorldFootball.net Rediger på Wikidata

* (en) Behrang Safari – Soccerbase.com Rediger på Wikidata

* (en) Behrang Safari – FootballDatabase.eu Rediger på Wikidata

* (en) Behrang Safari – Soccerway Rediger på Wikidata

* (en) Behrang Safari – EU-Football.info Rediger på Wikidata

* (sv) Behrang Safari – Sveriges fotballforbund Rediger på Wikidata
* (en) Footballdatabase.eu – Player, Behrang Safari – Spillerprofil
* (en) National-football-teams.com – Behrang Safari – Spillerprofil

| * v
* d
* r
Sveriges tropp – EM i fotball 2012 |
| --- |
| 
* 1 Isaksson
* 2 Lustig
* 3 Mellberg
* 4 Granqvist
* 5 M. Olsson
* 6 Elm
* 7 Larsson
* 8 Svensson
* 9 Källström
* 10 Ibrahimović (k)
* 11 Elmander
* 12 Wiland
* 13 J. Olsson
* 14 Hysén
* 15 Antonsson
* 16 Wernbloom
* 17 Safari
* 18 Holmén
* 19 Bajrami
* 20 Toivonen
* 21 Wilhelmsson
* 22 Rosenberg
* 23 Hansson
* Landslagstrener: Hamrén

 | Flagget til Sverige |